Viktor Axelsen

**Viktor Axelsen** (* 4. január 1994, Odense) je dánsky hráč bedmintonu, ktorý bol svetovou jednotkou v mužskej dvojhre. Známy razantnými smečmi a solídnou obranou, je považovaný za jedného z najlepších bedmintonových hráčov všetkých čias.

Je dvojnásobným olympijským víťazom, keď po bronzovej medaile v mužskej dvojhre na olympijských hrách v Rio de Janeiro 2016 získal zlatú medailu na olympijských hrách v Tokiu v roku 2020 a v Paríži v roku 2024, čím sa stal najúspešnejším hráčom bedmintonu vo dvojhre v olympijskej histórii. 
Je dvojnásobným majstrom sveta, keď vo finále v roku 2017 porazil Lin Tana a vo finále roku 2022 Kunlavut Vitidsarna a taktiež aj štvornásobným majstrom Európy, keď tituly vyhral v rokoch 2016, 2018 a 2022.

Vyhral majstrovstvá sveta juniorov v roku 2010, keď vo finále porazil Kang Ji-wooka z Južnej Kórey a stal sa vtedy prvým a jediným neázijským hráčom vo dvojhre, ktorý vyhral titul. 
V roku 2011 na juniorských majstrostvách Európy vo fínskom Vantaa získal zlatú medailu v dvojhre a brondzovú medialu v mixe.

Spolu s národným tímom Dánska získal na Thomas Cupe, čo sú oficiálne majstrovstvá sveta družstiev mužov, 1 zlatú medailu v roku 2016 a 4 brondzové medaile v rokoch 2012, 2018, 2020 a 2022. 
Na majstrovstvách Európy družstiev mužov získal 6 titulov, a to v rokoch 2012, 2014, 2016, 2018, 2020 a 2024. 
Na majstrovstvách Európy zmiešaných družstiev získal 5 titulov, a to v rokoch 2015, 2017, 2019, 2021 a 2023. 

## Začiatky
Axelsen sa narodil v Odense Henrikovi Axelsenovi a Gitte Lundagerovej. Keď mal šesť rokov, jeho otec ho priviedol k bedmintonu a hrával bedminton v klube Odense.   Po rozvode rodičov žil najprv so svojím otcom a ako 17-ročný sa presťahoval do Kodane a pripojil sa k národnému tímu Dánska.  Jeho otec niekoľko rokov viedol malú reklamnú agentúru, no teraz pracuje na plný úväzok ako manažér pre svojho syna. Jeho matka má v centre Odense obchod s kaderníckym salónom, kozmetikou a módnym oblečením. Bedmintonový klub Odense ho vyhlásil za hráča roka 2004. 

## Najväčšie  úspechy
* *Informácie aktualizované 11. marca 2025*

### Olympijské hry
*Muži dvojhra*

### Majstrovstvá sveta
*Muži dvojhra*

### Majstrovstvá Európy
*Muži dvojhra*

### Majstrovstvá sveta juniorov
*Chlapci dvojhra*

### Majstrovstvá Európy juniorov
*Chlapci dvojhra*

### Európske hry
*Muži dvojhra*

### BWF World Tour (27 titulov, 6 druhých miest)
BWF World Tour je séria elitných bedmintonových turnajov schválených Svetovou bedmintonovou federáciou (BWF). BWF World Tour je rozdelená do úrovní World Tour Finals, Super&nbsp;1000, super&nbsp;750, super&nbsp;500, super&nbsp;300 (súčasť HSBC World Tour) a BWF Tour Super&nbsp;100.

*Muži dvojhra*

### BWF Superseries (4 tituly, 7 druhých miest)
BWF Superseries bola séria bedmintonových turnajov, ktoré schválila Svetová bedmintonová federácia (BWF) a hrali sa v rokoch 2007 až 2017. Boli rozdelené na dve úrovne Superseries Premier a Superseries. Sezóna supersérie pozostávala z dvanástich turnajov hraných po celom svete. Najlepší hráči mali možnosť sa zúčastniť na finále Supersérie, ktoré sa konalo na konci každého roka.

*Muži dvojhra*

:  Superseries Finals tournament
:  Superseries Premier tournament
:  Superseries tournament

### BWF Grand Prix (1 titul, 1 druhé miesto)
Bedmintonové turnaje BWF Grand Prix mali dve úrovne, Grand Prix a Grand Prix Gold. Bola to séria bedmintonových turnajov, ktoré schválila Svetová bedmintonová federácia (BWF) a hrali sa v rokoch 2007 až 2017.

*Muži dvojhra*

:  BWF Grand Prix Gold turnaj
:  BWF Grand Prix turnaj

### BWF International Challenge/Series (4 tituly, 2 druhé miesta)
*Muži dvojhra*

:  BWF International Challenge turnaj
:  BWF International Series turnaj
:  BWF Future Series turnaj

## Referencie

## Iné projekty

Kategória:Osobnosti z Odense
Kategória:Bedmintonisti
Kategória:Dánski olympionici
Kategória:Bedmintonisti na Letných olympijských hrách 2024
Kategória:Olympionici na Letných olympijských hrách 2024